ঝালকাঠি পৌর শহরে খাবারের সঙ্গে বিষ মিশিয়ে শিপন বিশ্বাস নামে (৩৫) এক তরুণকে হত্যার অভিযোগ পাওয়া গেছে। গতকাল বুধবার সকালে শহরের নতুন কলাবাগান এলাকায় এ ঘটনা ঘটে। গুরুতর অবস্থায় তাকে বরিশাল শেরে বাংলা মেডিকেল কলেজ হাসপাতালে নেওয়ার পথে তার মৃত্যু হয়। শিপন নতুন কলাবাগান এলাকার সেকেন্দার আলী বিশ্বাসের ছেলে। সে ঝালকাঠি-ঢাকা রুটে যাত্রীবাহী লঞ্চে ফেরিওয়ালা ছিলো। নিহতের স্ত্রী মুন্নি বেগম জানান, লঞ্চঘাট এলাকার বাদশা নামে এক ব্যক্তির সঙ্গে পূর্ব বিরোধ ছিল ফেরিওয়ালা শিপনের। বুধবার সকালে ঘুম থেকে উঠে শিপন বাইরে বের হন। কিছুক্ষণ পরে বাসায় ফিরে স্ত্রীকে বলেন, বাদশা তাকে কি যেন খাইয়েছে- এতে তিনি অসুস্থবোধ করছেন। এর পর থেকেই কয়েক দফায় বাদশা বমি করে।